CELEX: 52017PC0496
Language: da
Date: 2017-09-26
Title: Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen på baggrund af en ansøgning fra Italien – EGF/2017/004 IT/Almaviva

EUROPA-KOMMISSIONEN
            Bruxelles, den 26.9.2017
            COM(2017) 496 final
            Forslag til
            EUROPA-PARLAMENTETS OG RÅDETS AFGØRELSE
            om mobilisering af Den Europæiske Fond for Tilpasning til Globaliseringen på baggrund af enansøgning fra Italien – EGF/2017/004 IT/Almaviva
            
               
         
         
            
               BEGRUNDELSE
            
            
               BAGGRUND FOR FORSLAGET
            
            
               1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006
                  1
                ("EGF-forordningen").
            
            
               2.Den 9. maj 2017 indgav Italien ansøgning EGF/2017/004 IT/Almaviva om økonomisk EGF-støtte som følge af afskedigelser
                  2
                hos Almaviva Contact SpA i Italien.
            
            
               3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for økonomisk EGF-støtte er opfyldt. 
            
            
               RESUMÉ AF ANSØGNINGEN
            
            
                     
                        EGF-ansøgning
                     
                  
                  
                     
                        EGF/2017/004 IT/Almaviva
                     
                  
               
                     
                        Medlemsstat
                     
                  
                  
                     
                        Italien
                     
                  
               
                     
                        Berørt(e) region(er) (på NUTS
                           3
                         2-niveau)
                     
                  
                  
                     
                        Lazio (ITI4)
                     
                  
               
                     
                        Dato for indgivelse af ansøgningen
                     
                  
                  
                     
                        Den 9. maj 2017
                     
                  
               
                     
                        Dato for kvittering for modtagelse af ansøgningen
                     
                  
                  
                     
                        Den 9. maj 2017
                     
                  
               
                     
                        Dato for anmodning om yderligere oplysninger
                     
                  
                  
                     
                        Den 23. maj 2017
                     
                  
               
                     
                        Frist for indsendelse af yderligere oplysninger
                     
                  
                  
                     
                        Den 4. juli 2017
                     
                  
               
                     
                        Frist for afslutningen af vurderingen
                     
                  
                  
                     
                        Den 26. september 2017
                     
                  
               
                     
                        Interventionskriterium
                     
                  
                  
                     
                        EGF-forordningens artikel 4, stk. 1, litra a)
                     
                  
               
                     
                        Hovedvirksomhed
                     
                  
                  
                     
                        Almaviva Contact Spa
                     
                  
               
                     
                        Antal berørte virksomheder
                     
                  
                  
                     
                        1
                     
                  
               
                     
                        Økonomisk(e) aktivitetssektor(er)
                     
                     
                        (NACE rev. 2 hovedgruppe)
                           4
                        
                     
                  
                  
                     
                        Hovedgruppe 82 (Administrationsservice, kontorservice og anden forretningsservice)
                     
                  
               
                     
                        Referenceperiode (fire måneder):
                     
                  
                  
                     
                        30. december 2016 – 30. april 2017
                     
                  
               
                     
                        Antal afskedigelser i referenceperioden (a)
                     
                  
                  
                     
                        1 610
                     
                  
               
                     
                        Antal afskedigelser før og efter referenceperioden (b)
                     
                  
                  
                     
                        36
                     
                  
               
                     
                        Samlet antal afskedigelser (a + b)
                     
                  
                  
                     
                        1 646
                     
                  
               
                     
                        Samlet antal støtteberettigede modtagere
                     
                  
                  
                     
                        1 646
                     
                  
               
                     
                        Samlet antal tiltænkte støttemodtagere
                     
                  
                  
                     
                        1 610
                     
                  
               
                     
                        Budget til de individualiserede tilbud (EUR)
                     
                  
                  
                     
                        5 355 950
                     
                  
                  
                     
                  
               
                     
                        EGF-implementeringsbudget
                           5
                         (EUR)
                     
                  
                  
                     
                        223 000
                     
                  
                  
                     
                  
               
                     
                        Samlet budget (EUR)
                     
                  
                  
                     
                        5 578 950
                     
                  
                  
                     
                  
               
                     
                        EGF-støtte (60 %) i EUR
                     
                  
                  
                     
                        3 347 370
                     
                  
                  
                     
                  
               
               VURDERING AF ANSØGNINGEN
            
            
               Sagsforløb
            
            
               4.De italienske myndigheder indgav ansøgning EGF/2017/004 IT/Almaviva den 9. maj 2017, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen samme dag og anmodede Italien om yderligere oplysninger den 23. maj 2017. De yderligere oplysninger blev indgivet inden for seks uger efter anmodningen. Fristen på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne, for at der kan ydes økonomisk støtte, udløber den 26. september 2017. 
            
            
               Ansøgningens støtteberettigelse
            
            
               Berørte virksomheder og støttemodtagere
            
            
               5.Ansøgningen vedrører 1 646 arbejdstagere, der blev afskediget i Almaviva Contact Spa. Virksomheden er aktiv i den økonomiske sektor, som er klassificeret under NACE rev. 2 hovedgruppe 82 (Administrationsservice, kontorservice og anden forretningsservice). Afskedigelserne er hovedsagelig lokaliseret i NUTS 2-regionen Lazio (ITI4).
            
            
               Interventionskriterier
            
            
               6.De italienske myndigheder indgav ansøgningen med henvisning til interventionskriterierne i EGF-forordningens artikel 4, stk. 1, litra a), som forudsætter mindst 500 afskedigelser af arbejdstagere i løbet af en fire måneders referenceperiode i en virksomhed i en medlemsstat, inklusive arbejdstagere, der er blevet afskediget af leverandører, og producenter i efterfølgende produktionsled og/eller selvstændige, hvis aktivitet er ophørt.
            
            
               7.Referenceperioden på fire måneder for ansøgningen løber fra den 30. december 2016 til den 30. april 2017.
            
            
               8.I referenceperioden er 1 610
                  6
                arbejdstagere blevet afskediget fra Almaviva.
            
            
               Beregning af afskedigelser og aktivitetsophør
            
            
               9.De 1 610 afskedigelser i referenceperioden er beregnet fra datoen for den faktiske afslutning på ansættelseskontrakten eller dennes udløb.
            
         
         
            
               Støtteberettigede modtagere
            
            
               10.Ud over de allerede omhandlede arbejdstagere omfatter de støtteberettigede modtagere 36 arbejdstagere, der blev afskediget før referenceperioden på fire måneder. Der kan etableres en klar årsagssammenhæng til den begivenhed, som udløste afskedigelserne i referenceperioden
                  7
               .
            
            
               11.Det samlede antal støtteberettigede modtagere er således 1 646.
            
            
               Sammenhæng mellem afskedigelserne og den globale finansielle og økonomiske krise som omhandlet i forordning (EF) nr. 546/2009
            
            
               12.Til støtte for, at der er en sammenhæng mellem afskedigelserne og den globale finansielle og økonomiske krise som omhandlet i forordning (EF) nr. 546/2009, hævder Italien, med henvisning til en undersøgelse foretaget af det italienske parlament om arbejdsforhold på callcentre i Italien
                  8
               , at virkningerne af den økonomiske og finansielle krise ikke synes at have reduceret efterspørgslen efter markedsføringstjenester og bistand til købere af varer og tjenesteydelser, men at den i høj grad har påvirket vederlaget for sådanne tjenesteydelser (priserne presses ned) med åbenlyse negative virkninger på udbydernes rentabilitet. Restriktionerne som følge af krisen og behovet for at rationalisere udgifterne til indkøb af varer og tjenesteydelser har ofte ført til indgåelse af kontrakter på baggrund af største prisnedsættelser. Dette har haft en direkte indvirkning på udbydernes omsætning, der er faldet i perioden 2011-2016. Callcenter-branchen har oplevet en faldende bruttoavance (fra 5,7 % i 2013 til 3,8 % i 2014)
                  9
               , hvilket således bekræfter branchens omdømme som en branche med lav rentabilitet. I samme periode forværredes også branchens egenkapitalforrentning fra 9,4 % til -6,3 %
                  10
               .
            
            
               13.De fleste jobs i callcenter-branchen findes i virksomheder, som optræder på tredjemands vegne (virksomheder eller offentlige myndigheder). Disse jobs er derfor særdeles sårbare over for udsving i efterspørgslen efter callcenter-tjenester og konkurrencen blandt udbydere. Desuden er et af de særlige træk ved callcenter-branchen, at langt størstedelen af produktionsomkostningerne (mellem 70 og 80 procent af de samlede omkostninger
                  11
               ) er omkostninger til den arbejdskraft, som leverer tjenesteydelserne. 
            
            
               14.På baggrund af ugunstige forhold (såsom udbud på baggrund af pressede priser, faldende salg og rentabilitet, styrtdykkende priser på tjenesteydelser og behov for at reducere omkostningerne til personale i de samlede produktionsomkostninger) har virksomhederne i callcenter-branchen ofte valgt enten at flytte til lande med billigere arbejdskraft, at foretage interventioner på arbejdskraftomkostningerne eller at lukke. I perioden 2009-2014, første kvartal, indstillede en tredjedel af virksomhederne i branchen sine aktiviteter, de fleste ved insolvensbehandling
                  12
               .
            
            
               15.Hidtil har branchen for administrationsservice, kontorservice og anden forretningsservice — til hvilken callcenter-aktiviteter hører — været genstand for to EGF-ansøgninger: en ansøgning på baggrund af globalisering
                  13
                og den nuværende ansøgning på baggrund af den globale finansielle og økonomiske krise.
            
            
               Begivenheder, der har givet anledning til afskedigelserne og til aktivitetsophør
            
            
               16.Begivenhederne, der har givet anledning til disse afskedigelser, er et fald i indtægterne på mere end 45 % på Almavivas arbejdssted i Rom i 2015 i forhold til 2011 samt det negative udfald af forhandlingerne med RSU
                  14
                i 2016 og afvisning af planen om at tilpasse omkostningerne til arbejdskraft hos Almaviva-Rom til andre af Almavivas arbejdssteder i Italien, hvilket også omfattede en midlertidig reduktion af omkostninger til arbejdskraft og øget effektivitet og produktivitet, hvilket har resulteret i lukning af arbejdsstedet i Rom og dermed 1 646 afskedigelser.
            
            
               Afskedigelsernes forventede virkning på økonomien på lokalt, regionalt og nationalt plan og på beskæftigelsen
            
            
               17.Afskedigelserne i Almaviva fandt sted på regionalt og lokalt plan (Lazio og Rom), hvor masseafskedigelser — som i dette tilfælde af mere end 1 600 mennesker, primært kvinder — skader den regionale og lokale økonomi. Desuden fandt afskedigelserne sted på et tidspunkt, hvor økonomien efter store vanskeligheder som følge af den økonomiske og finansielle krise langsomt er ved at komme tilbage på rette spor, særligt i de seneste to år (2014-2016). Der er risiko for, at denne genopretning af økonomien vil stoppe eller afbrydes som følge af masseafskedigelser enten på grund af udflytning til tredjelande eller andre faktorer så som i dette tilfælde faldende købspriser, priskrig på tjenesteydelser osv. Derfor vil tilgængelige aktive arbejdsmarkedstiltag og tjenesteydelser, herunder ydelser, som er medfinansieret af EGF, have stor betydning for hurtigere at få arbejdstagere tilbage i beskæftigelse.
            
            
               Støttemodtagere og foreslåede foranstaltninger
            
            
               Støttemodtagere
            
            
               18.Det anslås, at antallet af afskedigede arbejdstagere, der forventes at deltage i foranstaltningerne, er 1 610. Fordelingen af disse arbejdstagere på køn, nationalitet og aldersgruppe er som følger:
            
            
                     
                        Kategori
                     
                  
                  
                     
                        Antal 
                           støttemodtagere
                     
                  
               
                     
                        Køn:
                     
                  
                  
                     
                        Mænd:
                     
                  
                  
                     
                        334
                     
                  
                  
                     
                        (20,7 %)
                     
                  
               
                     
                  
                  
                     
                        Kvinder:
                     
                  
                  
                     
                        1 276
                     
                  
                  
                     
                        (79,3 %)
                     
                  
               
                     
                        Statsborgerskab:
                     
                  
                  
                     
                        EU-borgere:
                     
                  
                  
                     
                        1 568
                     
                  
                  
                     
                        (97,4 %)
                     
                  
               
                     
                  
                  
                     
                        Ikke-EU-borgere:
                     
                  
                  
                     
                        42
                     
                  
                  
                     
                        (2,6 %)
                     
                  
               
                     
                        Aldersgruppe:
                     
                  
                  
                     
                        15-24-årige:
                     
                  
                  
                     
                        0
                     
                  
                  
                     
                        (0,0 %)
                     
                  
               
                     
                  
                  
                     
                        25-29-årige:
                     
                  
                  
                     
                        4
                     
                  
                  
                     
                        (0,2 %)
                     
                  
               
                     
                  
                  
                     
                        30-54-årige:
                     
                  
                  
                     
                        1 371
                     
                  
                  
                     
                        (85,2 %)
                     
                  
               
                     
                  
                  
                     
                        55-64-årige:
                     
                  
                  
                     
                        223
                     
                  
                  
                     
                        (13,9 %)
                     
                  
               
                     
                  
                  
                     
                        Over 64 år:
                     
                  
                  
                     
                        12
                     
                  
                  
                     
                        (0,7 %)
                     
                  
               
               De foreslåede foranstaltningers støtteberettigelse
            
            
               19.De individualiserede tilbud, der skal gives til de afskedigede arbejdstagere, omfatter følgende foranstaltninger. 
            
            
               Tiltag, hvortil der anmodes om EGF-medfinansiering:
            
            
               –Individuel orientering: Dette omfatter kompetencevurdering, udarbejdelse af en profil for de deltagende arbejdstagere og udformning af et skræddersyet genindslusningsforløb samt registreringsprocedure.
            
         
         
            
               –Jobsøgning. Denne foranstaltning omfatter en intensiv jobsøgning, herunder søgning efter lokale og regionale beskæftigelsesmuligheder og jobmatchning.
            
            
               –Videreuddannelse, omskoling og erhvervsuddannelse. Deltagerne vil blive tilbudt erhvervsuddannelse med fokus på rekvalificering eller opkvalificering af arbejdstagerne for at imødegå de jobmuligheder, der er identificeret i forbindelse med den intensive jobsøgning.
            
            
               –Genansættelsesvoucher: et beløb til støtte til intensiv jobsøgning hos godkendte udbydere (offentlige eller private). Alt efter arbejdstagerens beskæftigelsesegnethed kan en genansættelsesvoucher have en værdi på mellem 500 og 5 000 EUR. Udbyderne får et beløb pr. arbejdstager på baggrund af arbejdstagerens beskæftigelsesegnethed og typen af den indgåede kontrakt i en størrelsesorden mellem 500 og 2 500 EUR for tidsbegrænsede kontrakter på mindst seks måneder og mellem 1 000 og 5 000 EUR for tidsubegrænsede kontrakter. Når det ikke er muligt at finde en løsning for den afskedigede arbejdstager, modtager udbyderen et fast beløb (gebyr for tjenesteydelser) pr. deltager. Dette gebyr må ikke overstige 106,5 EUR.
            
            
               –Støtte til iværksætteri. Der stilles en lang række støttemuligheder til rådighed for afskedigede arbejdstagere, som overvejer at starte deres egen virksomhed.
            
            
               –Støtte til virksomhedsetablering. Arbejdstagere, der starter deres egen virksomhed, vil få op til 15 000 EUR til dækning af etableringsomkostninger, investeringer i aktiver og løbende udgifter.
            
            
               –Godtgørelse af udgifter til personer med omsorgsansvar op til 1 700 EUR. Denne ordning har til formål at dække de ekstraudgifter, som deltagerne måtte have i forbindelse med deres omsorgsansvar (børn, ældre, handicappede m.fl.) ved at deltage i en uddannelse eller andre foranstaltninger.
            
            
               –Godtgørelse af mobilitetsomkostninger. For at støtte arbejdstagernes geografiske mobilitet i forbindelse med genansættelse i en virksomhed 80 km eller mere fra arbejdstagerens bopæl, forventes der en godtgørelse af de første omkostninger til indkvartering og transport på op til 5 000 EUR.
            
            
               Disse tiltag vil blive finansieret enten af ESF eller udelukkende med nationale midler, som supplerer tjenester, der er medfinansieret af EGF:
            
            
            
               –Udredning: Informationsmøde om tilgængelige tjenesteydelser og orientering mod genindslusning på arbejdsmarkedet, samtidig med at der stilles specifikke aktive søgeværktøjer til rådighed. Dette er det første tiltag og vil blive gennemført for alle deltagere.
            
            
               –Specifik orientering for arbejdstagere over 60 år, herunder fremme af tjenesteydelser af social nytteværdi og assistance ved pensionering.
            
            
               –Ansættelsestilskud
                  15
               . Virksomheder, som ansætter Almavivas tidligere arbejdstagere, vil modtage op til 8 000 EUR for en fuldtidskontrakt, der ikke er tisbegrænset. Tilskuddene vil blive udbetalt på pro rata-basis for deltidskontrakter, der ikke er tidsbegrænsede.
            
            
               20.De foreslåede foranstaltninger, som her er beskrevet, udgør aktive arbejdsmarkedsforanstaltninger, der falder ind under de støtteberettigede foranstaltninger, der er fastlagt i EGF-forordningens artikel 7. Disse foranstaltninger erstatter ikke passive socialsikringsforanstaltninger.
            
            
               21.De italienske myndigheder har leveret de ønskede oplysninger om foranstaltninger, der er obligatoriske for den berørte virksomhed i medfør af national lov eller kollektive overenskomster. De har bekræftet, at økonomisk EGF-støtte ikke erstatter sådanne foranstaltninger.
            
            
               Anslået budget
            
            
               22.De anslåede samlede omkostninger er på 5 578 950 EUR og omfatter udgifter til individualiserede tilbud på 5 355 950 EUR samt udgifter til forberedelse, forvaltning, oplysning, offentlig omtale, kontrol- og rapporteringsaktiviteter på 223 000 EUR.
            
            
               23.Der anmodes om økonomisk EGF-støtte på i alt 3 347 370 EUR (60 % af de samlede omkostninger).
                  
            
            
                     
                        Foranstaltninger
                     
                  
                  
                     
                        Forventet antal deltagere
                     
                  
                  
                     
                        Anslåede omkostninger pr. deltager
                        (i EUR)
                           16
                        
                     
                  
                  
                     
                        Samlede anslåede omkostninger
                        (i EUR)
                           17
                         
                     
                  
               
                     
                        Individualiserede tilbud (foranstaltninger i henhold til EGF-forordningens artikel 7, stk. 1, litra a) og c))
                     
                  
               
                     
                        Individuel orientering
                           (Servizio di orientamento individuale)
                     
                  
                  
                     
                        1 610
                     
                  
                  
                     
                        70
                     
                  
                  
                     
                        112 700
                     
                  
               
                     
                        Jobsøgning
                           (Scouting de la domanda)
                     
                  
                  
                     
                        650
                     
                  
                  
                     
                        105
                     
                  
                  
                     
                        68 250
                     
                  
               
                     
                        Uddannelse, omskoling og erhvervsuddannelse
                           (Formazione e riqualificazione professionale) 
                     
                  
                  
                     
                        750
                     
                  
                  
                     
                        533
                     
                  
                  
                     
                        400 000
                     
                  
               
                     
                        Genansættelsesvoucher
                           (Assegno di ricollocazione)
                     
                  
                  
                     
                        1 360
                     
                  
                  
                     
                        1 379
                     
                  
                  
                     
                        1 875 000
                     
                  
               
                     
                        Støtte til iværksætteri
                           (Servizio di supporto all'auto-impiego) 
                     
                  
                  
                     
                        110
                     
                  
                  
                     
                        2 909
                     
                  
                  
                     
                        320 000
                     
                  
               
                     
                        Støtte til virksomhedsetablering
                           (Incentivo per l'avvio di nuove imprese) 
                     
                  
                  
                     
                        110
                     
                  
                  
                     
                        15 000
                     
                  
                  
                     
                        1 650 000
                     
                  
               
                     
                        Subtotal (a):
                     
                     
                        Procentdel af pakken af individualiserede tilbud 
                     
                  
                  
                     
                        –
                     
                  
                  
                     
                        4 425 950
                     
                  
               
                     
                  
                  
                     
                  
                  
                     
                        (82,6 %)
                     
                  
               
                     
                        Godtgørelser og incitamenter (foranstaltninger i henhold til EGF-forordningens artikel 7, stk. 1, litra b))
                     
                  
               
                     
                        Godtgørelse af udgifter til personer med omsorgsansvar (Misure di conciliazione) 
                     
                  
                  
                     
                        400
                     
                  
                  
                     
                        1 700
                     
                  
                  
                     
                        680 000
                     
                  
               
                     
                        Godtgørelse af mobilitetsomkostninger
                           (Indemnità per la mobilità territoriale)
                     
                  
                  
                     
                        50
                     
                  
                  
                     
                        5 000
                     
                  
                  
                     
                        250 000
                     
                  
               
                     
                        Subtotal (b):
                     
                     
                        Procentdel af pakken af individualiserede tilbud
                     
                  
                  
                     
                        –
                     
                  
                  
                     
                        930 000
                     
                  
               
                     
                  
                  
                     
                  
                  
                     
                        (17,4 %)
                     
                  
               
                     
                         Foranstaltninger i henhold til EGF-forordningens artikel 7, stk. 4
                     
                  
               
                     
                        1 Forberedelse
                     
                  
                  
                     
                        –
                     
                  
                  
                     
                        15 000
                     
                  
               
                     
                        2 Forvaltning
                     
                  
                  
                     
                        –
                     
                  
                  
                     
                        115 000
                     
                  
               
                     
                        3 Oplysning og offentlig omtale
                     
                  
                  
                     
                        –
                     
                  
                  
                     
                        40 500
                     
                  
               
                     
                        4 Kontrol og rapportering
                     
                  
                  
                     
                        –
                     
                  
                  
                     
                        52 500
                     
                  
               
                     
                        Subtotal (c):
                     
                     
                        Procentdel af de samlede omkostninger:
                     
                  
                  
                     
                        –
                     
                  
                  
                     
                        223 000
                     
                  
               
                     
                  
                  
                     
                  
                  
                     
                        (4,0 %)
                     
                  
               
                     
                        Samlede omkostninger (a + b + c):
                     
                  
                  
                     
                        –
                     
                  
                  
                     
                        5 578 950
                     
                  
               
                     
                        EGF-støtte (60 % af de samlede udgifter)
                     
                  
                  
                     
                        –
                     
                  
                  
                     
                        3 347 370
                     
                  
               
               24.Omkostningerne til de foranstaltninger, der er identificeret i ovenstående tabel som foranstaltninger i henhold til EGF-forordningens artikel 7, stk. 1, litra b), overstiger ikke 35 % af de samlede omkostninger ved den samordnede pakke af individualiserede tilbud. De italienske myndigheder har bekræftet, at disse foranstaltninger er betinget af, at støttemodtagerne deltager aktivt i jobsøgnings- eller uddannelsesaktiviteter.
            
            
               25.De italienske myndigheder har bekræftet, at investeringsomkostningerne til selvstændig virksomhed, nystartede virksomheder og medarbejderovertagelser ikke overstiger 15 000 EUR pr. støttemodtager.
            
         
         
            
               Periode for udgifternes støtteberettigelse
            
            
               26.De italienske myndigheder begyndte den 6. april 2017
                  18
                at give individualiserede tilbud til de tiltænkte støttemodtagere. Udgifterne til foranstaltningerne vil derfor være berettigede til økonomisk EGF-støtte fra den 6. april 2017 til den 9. maj 2019.
            
            
               27.De italienske myndigheder påtog sig den 1. marts 2017 den administrative udgift i forbindelse med gennemførelse af EGF. Udgifterne til forberedelse, forvaltning, oplysning, offentlig omtale og kontrol- og rapporteringsaktiviteter er derfor berettigede til økonomisk EGF-støtte fra den 1. marts 2017 til den 9. november 2019. 
            
            
               Komplementaritet med de foranstaltninger, der finansieres af nationale midler eller EU-midler
            
            
               28.Kilderne til den nationale forfinansiering eller medfinansiering er regionale ressourcer, jf. lovdekret nr. 2017/185 (24.9.2016), og fonden til erhvervsuddannelse, der forvaltes af ANPAL
                  19
               .
            
            
               29.De italienske myndigheder har anført, at de ovenfor beskrevne foranstaltninger, der modtager økonomisk EGF-støtte, ikke samtidig modtager økonomisk støtte fra andre af Unionens finansielle instrumenter. Ansættelsestilskud, som er en foranstaltning inden for rammerne af det regionale operationelle program Lazio FSE 2014-2020, supplerer EGF-pakken af tiltag, men er ikke en del af den. 
            
            
               Fremgangsmåder ved høringen af de tiltænkte støttemodtagere eller disses repræsentanter eller arbejdsmarkedets parter samt lokale og regionale myndigheder
            
            
               30.Italiens myndigheder har tilkendegivet, at man har nedsat et udvalg (som udgøres af ministeriet for Økonomisk Udvikling (MiSE)
                  20
               , ANPAL, Regione Lazio og fagforeninger) for at definere strategien og indsatsen for at støtte tidligere arbejdstagere hos Almaviva. De første konsultationer fandt sted den 16. januar 2017 (myndighederne i Regione Lazio og fagforeninger). Den samordnede pakke af individualiserede tilbud blev udarbejdet på efterfølgende møder, navnlig på mødet den 7. februar 2017. 
            
            
               Forvaltnings- og kontrolsystemer
            
            
               31.Ansøgningen indeholder en beskrivelse af de forvaltnings- og kontrolsystemer, som fastlægger de involverede organers ansvarsområder. Italiens myndigheder har meddelt Kommissionen, at den økonomiske støtte vil blive forvaltet af ANPAL, som følger: ANPAL — Divisione IV vil fungere som forvaltningsmyndighed og ANPAL — Divisione VI som certificeringsmyndighed. Ministero del lavoro e delle politiche sociali-MLPS — Secretariato Generale — Divisione II vil fungere som revisionsmyndighed. Regionen Lazio vil fungere som bemyndiget organ for forvaltningsmyndigheden.
            
            
               Tilsagn afgivet af den pågældende medlemsstat
            
            
               32.De italienske myndigheder har givet alle nødvendige garantier med hensyn til følgende: 
            
            
               –Principperne om ligebehandling og ikke-forskelsbehandling overholdes i forbindelse med adgang til de foreslåede foranstaltninger og deres gennemførelse.
            
            
               –Kravene i den nationale lovgivning og i EU-lovgivningen vedrørende kollektiv afskedigelse er blevet overholdt.
            
            
               –Almaviva Contact Spa, som har fortsat sine aktiviteter efter afskedigelserne, har opfyldt sine lovmæssige forpligtelser i forbindelse med afskedigelserne og sørget for arbejdstagere i overensstemmelse hermed.
            
            
               –De foreslåede foranstaltninger modtager ikke økonomisk støtte fra andre EU-fonde eller fra finansielle instrumenter, og dobbelt finansiering vil blive forhindret.
            
            
               –De foreslåede foranstaltninger supplerer de foranstaltninger, der finansieres af strukturfondene.
            
            
               –Den økonomiske EGF-støtte overholder de proceduremæssige og materielle EU-bestemmelser om statsstøtte.
            
            
               VIRKNINGER FOR BUDGETTET
            
            
               Budgetforslag
            
         
         
            
               33.EGF må ikke overstige et maksimalt årligt beløb på 150 mio. EUR (i 2011-priser), jf. artikel 12 i Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  21
               .
            
            
               34.Efter at have gennemgået ansøgningen for så vidt angår de betingelser, der er fastsat i EGF-forordningens artikel 13, stk. 1, og under hensyntagen til antallet af tiltænkte støttemodtagere, de foreslåede foranstaltninger og de forventede omkostninger, foreslår Kommissionen at mobilisere EGF til et beløb på 3 347 370 EUR, hvilket svarer til 60 % af de samlede omkostninger ved de foreslåede foranstaltninger, for at kunne yde økonomisk støtte til ansøgningen.
            
            
               35.Den foreslåede afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  22
               .
            
            
               Tilhørende retsakter
            
            
               36.Samtidig med at Kommissionen forelægger dette forslag til en afgørelse om at mobilisere EGF, forelægger den et forslag for Europa-Parlamentet og Rådet om overførsel til de relevante budgetposter af et beløb på 3 347 370 EUR.
            
            
               37.Samtidig med at Kommissionen vedtager dette forslag til en afgørelse om at mobilisere EGF, vedtager den ved en gennemførelsesretsakt en afgørelse om økonomisk støtte, der træder i kraft den dag, hvor Europa-Parlamentet og Rådet vedtager den foreslåede afgørelse om at mobilisere EGF.
            
            
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om mobilisering af Den Europæiske Fond for Tilpasning til Globaliseringen på baggrund af en
                  ansøgning fra Italien – EGF/2017/004 IT/Almaviva
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006
                  23
               , særlig artikel 15, stk. 4,
            
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  24
               , særlig punkt 13,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den Europæiske Fond for Tilpasning til Globaliseringen (EGF) har til formål at yde støtte til arbejdstagere, der er blevet afskediget, og selvstændige erhvervsdrivende, hvis aktivitet er ophørt på grund af gennemgribende strukturelle ændringer i verdenshandelsmønstrene, der kan tilskrives globaliseringen, som følge af en fortsættelse af den internationale finansielle og økonomiske krise, eller som følge af nye internationale finansielle og økonomiske kriser, og hjælpe disse med at vende tilbage til arbejdsmarkedet.
            
            
               (2)EGF må ikke overstige et årligt beløb på 150 mio. EUR (i 2011-priser), jf. artikel 12 i Rådets forordning (EU, Euratom) nr. 1311/2013
                  25
               .
            
            
               (3)Den 9. maj 2017 indgav de spanske myndigheder en ansøgning om at mobilisere EGF i forbindelse med afskedigelser i Almaviva Contact SpA i Italien. Den blev suppleret med yderligere oplysninger i henhold til artikel 8, stk. 3, i forordning (EU) nr. 1309/2013. Ansøgningen opfylder kravene til fastlæggelse af størrelsen på et økonomisk støttebeløb fra EGF, jf. artikel 13 i forordning (EU) nr. 1309/2013.
            
            
               (4)Som følge af Italiens ansøgning bør EGF derfor mobiliseres til at yde en økonomisk støtte på 3 347 370 EUR.
            
            
               (5)For at minimere den tid, som det tager at mobilisere EGF-midlerne, bør denne afgørelse anvendes fra vedtagelsesdatoen —
            
         
         
            
               VEDTAGET DENNE AFGØRELSE: 
            
            
               Artikel 1
            
            
               Inden for rammerne af Den Europæiske Unions almindelige budget for regnskabsåret 2017 stilles der et beløb til rådighed fra Den Europæiske Fond for Tilpasning til Globaliseringen på 3 347 370 EUR i forpligtelses- og betalingsbevillinger.
            
            
               Artikel 2
            
            
               Denne afgørelse træder i kraft på dagen for offentliggørelsen i Den Europæiske Unions Tidende. Den anvendes fra den [the date of its adoption]*.
            
            
               
                  26Udfærdiget i Bruxelles, den .
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
         
         
            
                  
                     (1)
                  EUT L 347 af 20.12.2013, s. 855.
               
               
                  
                     (2)
                  Jf. EGF-forordningens artikel 3.
               
               
                  
                     (3)
                  Kommissionens forordning (EU) nr. 1046/2012 af 8. november 2012 om gennemførelse af Europa-Parlamentets og Rådets forordning (EF) nr. 1059/2003 om indførelse af en fælles nomenklatur for statistiske regionale enheder (NUTS) for så vidt angår indberetningen af tidsrækker for den nye regionale opdeling (EUT L 310 af 9.11.2012, s. 34).
               
               
                  
                     (4)
                  EUT L 393 af 30.12.2006, s. 1.
               
               
                  
                     (5)
                  I henhold til artikel 7, stk. 4, i forordning (EU) nr. 1309/2013.
               
               
                  
                     (6)
                  I referenceperioden er 1 627 arbejdstagere blevet afskediget fra Almaviva SpA. Senere er 17 arbejdstagere dog blevet tilbudt en stilling i en anden afdeling i samme virksomhed. Disse 17 arbejdstagere er ikke medregnet som afskedigelser i forbindelse med denne ansøgning. 
               
               
                  
                     (7)
                  Dette vedrører arbejdstagere, som er berørt af forbuddet mod afskedigelse (art. 54 i Decreto Legislativo 151/2001), og som afskediges ved afskedigelsesbeskyttelsens udløb.
                  https://www.cliclavoro.gov.it/Normative/Decreto_Legislativo_26_marzo_2001_n.151.pdf
               
               
                  
                     (8)
                  Arbejdsforhold på callcentre i Italien.
                   (http://www.camera.it/leg17/824?tipo=C&anno=2014&mese=12&giorno=11&view=&commissione=11&pagina=#)
               
               
                  
                     (9)
                  Asso contact –Assoziazione nazionale dei contact center in outsourcing. Årsmøde 2016
                     http://www.assocontact.it/Documenti/VERBALI_ASSEMBLEE/02-Presentazione-Urbano-Granata_DATABANK-CERVED.pdf
               
               
                  
                     (10)
                  Íbid..
               
               
                  
                     (11)
                  Arbejdsforhold på callcentre i Italien. Op.cit.
               
               
                  
                     (12)
                  Arbejdsforhold på callcentre i Italien. Op.cit.
               
               
                  
                     (13)
                  EGF/2012/001 IE Talk Talk Broadband Services Ltd. COM(2012) 423.
               
               
                  
                     (14)
                  Den fælles fagforeningsrepræsentation i Italien (forkortelse RSU) er et kollektivt repræsentationsorgan, der repræsenterer alle arbejdstagere, der er beskæftiget i samme offentlige eller private organ, uanset hvilken fagforening de er medlem af.
               
               
                  
                     (15)
                  Tiltag inden for rammerne af det regionale program Lazio FSE 2014-2020.
               
               
                  
                     (16)
                  For at undgå decimaler er de anslåede udgifter pr. arbejdstager afrundet. Afrundingen har dog ingen indvirkning på de samlede udgifter for den enkelte foranstaltning, der forbliver som i den italienske ansøgning.
               
               
                  
                     (17)
                  Regnestykket går ikke op på grund af afrunding.
               
               
                  
                     (18)
                  Udredningsmøder, som er et tiltag uden anmodning om EGF-medfinansiering, startede den 9. marts 2017, mens individuel orientering (et EGF-medfinansieret tiltag) startede den 6. april 2017.
               
               
                  
                     (19)
                  Agenzia Nazionale per le Politiche Attive del Lavoro (ANPAL).
               
               
                  
                     (20)
                  Ministero dello Sviluppo Economico (MiSE)
               
               
                  
                     (21)
                  EUT L 347 af 20.12.2013, s. 884.
               
               
                  
                     (22)
                  EUT C 373 af 20.12.2013, s. 1.
               
               
                  
                     (23)
                  EUT L 347 af 20.12.2013, s. 855.
               
               
                  
                     (24)
                  EUT C 373 af 20.12.2013, s. 1.
               
               
                  
                     (25)
                  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
               
               
                  
                     (26)
                   Date to be inserted by the Parliament before the publication in OJ.